text: Hevur tú hug til at tekna? Og ynskir tú at læra ymiskar, áhugaverdar teknikkir – í góðum selskapi og mannandi umhvørvi? So er tekniskeið á Føroya Fólkaháskúla júst nakað fyri teg.
text: #000005
text: Á tekniskeiðnum taka vit hvønnannan í hondina, og vit førka okkum spakuliga frá pinnamonnum til vakrar croquis tekningar. Undirvísingarformurin er lættur, og vit hugsa í skuggum, formum og perspektivum – eisini tá ið vit fara út at tekna í vakra, uttandura umhvørvinum. Vit fordjúpa okkum í áhugaverdum teknihættum, og vit nema okkum tekniskar førleikar, ið eru við til at kveikja áhugan fyri víðari arbeiði við myndlist. Skeiðið er ætlað øllum, royndum sum óroyndum, og vit leggja stóran dent á gott samanhald og hugnaligar upplivingar.
text: #000006
text: Sum undirvísari havi eg eina MA frá Kunstakademiets Designskole í Keypmannahavn. Eisini havi eg gingið á tekniskúlanum Skolen for Kunst og Design í Århus og undirvíst í tekning á skúlum og almennum stovnum.
text: #000007